**รายงานการประชุมสภา อบต.ปันแต**

**สมัยสามัญ สมัยที่ 3 ประจำปี พ.ศ. 2564 (ครั้งที่ 1)**

**วันที่ 6 สิงหาคม 2564**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  14  15  16  17  18  19  20  21  22  23  24  1  2  3 | **ผู้มาประชุม**  นายถาวร ยอดกลิ่น  นายมานิตย์ อ่อนทอง  นายโกวิท สงชู  นายเยื้อง หนูคง  นายโสภณ อภัยรัตน์  นายสุทัศน์ หนูจีนเส้ง  นางสาวจริยา แก้วนพรัตน์  นายสมบัติ ขำนุ้ย  นายสมพล ทองโอน  นายพฤติพงค์ เส้งเอียด  นายวิรัตน์ พงศาปาน  นายอรัญ ชูปาน  นายคล่อง ทองเย็น  นายเฉลิม นาคเกลี้ยง  นายคำนึง ขุนณรงค์  นายธนโชติ ฤทธิรงค์  นายเจษฎา บัวทอง  นายอติชาติ อภัยรัตน์  นางสุพาณี เกื้อชู  นางสุภาวดี คงไข่ศรี  นางขวัญเรือน แก่นทอง  นายจำรัส สังข์หนู  นายณรงค์ สงวนทอง  นายสมปอง หลักไชย    **ผู้เข้าร่วมประชุม**  นายเอกชัย รักปาน  นายสาโรจน์ บุญเรืองขาว  นายภิญโญ หนูมาก | ประธานสภา ฯ  รองประธานสภาฯ  ส.อบต. ม.1  ส.อบต. ม.1  ส.อบต. ม.2  ส.อบต. ม.3  ส.อบต. ม.3  ส.อบต. ม4  ส.อบต. ม.4  ส.อบต. ม.5  ส.อบต. ม.6  ส.อบต. ม.6  ส.อบต. ม.7  ส.อบต. ม.7  ส.อบต. ม.8  ส.อบต. ม.8  ส.อบต. ม.9  ส.อบต. ม.9  ส.อบต. ม.10  ส.อบต. ม.10  ส.อบต. ม.11  ส.อบต. ม.12  ส.อบต. ม.13  ส.อบต. ม.13  เลขานุการสภาฯ  นายก อบต.ปันแต  เลขานุการนายก | -  มานิตย์ อ่อนทอง  โกวิท สงชู  เยื้อง หนูคง  โสภณ อภัยรัตน์  สุทัศน์ หนีจีนเส้ง  จริยา แก้วนพรัตน์  สมบัติ ขำนุ้ย  สมพล ทองโอน  -  วิรัตน์ พงศาปาน  -  คล่อง ทองเย็น  เฉลิม นาคเกลี้ยง  คำนึง ขุนณรงค์  -  เจษฎา บัวทอง  -  -  -  ขวัญเรือน แก่นทอง  -  ณรงค์ สงวนทอง  สมปอง หลักไชย  เอกชัย รักปาน  สาโรจน์ บุญเรืองขาว  ภิญโญ หนูมาก | **ลาประชุม**  **ลาประชุม**  **ลาประชุม**  **ลาประชุม**  **ลาประชุม**  **ลาประชุม**  **ลาประชุม**  **ลาประชุม** |

**-2-**

**เริ่มประชุมเวลา 14.10 น.**

- สมาชิกฯ ครบองค์ประชุม รองประธานสภาองค์การบริหารส่วนตำบลปันแต (นายมานิตย์ อ่อนทอง) ขึ้นทำหน้าที่เป็นประธานในที่ประชุม

- ประธาน ฯ (นายมานิตย์ อ่อนทอง) กล่าวเปิดสมัยการประชุมสภาฯ สมัยสามัญ สมัยที่ 3 ประจำปี พ.ศ. 2564 และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** **เรื่องที่ประธานจะแจ้งต่อที่ประชุม**

ประธาน ฯ - ท่านสมาชิกฯ ครับ วันนี้ไม่มีเรื่องใดที่จะแจ้งต่อที่ประชุมนะครับ นอกจาก

(นายมานิตย์ อ่อนทอง) จะขอเรียนเพื่อนสมาชิกฯ รับทราบว่าประธานสภาฯ (นายถาวร ยอดกลิ่น)

มีภารกิจสำคัญเร่งด่วนไม่สามารถมาทำหน้าที่เป็นประธานในที่ประชุมสภาฯ ในวันนี้ได้ ผมจึงได้รับมอบหมายจากท่านประธานสภาฯ ให้ขึ้นทำหน้าที่เป็นประธานในที่ประชุมสภาฯ ในวันนี้แทน

ท่านประธานสภาฯ ครับ

**ระเบียบวาระที่ 2** - รับรองรายงานการประชุม (การประชุมสมัยสามัญ สมัยที่ 2 ประจำปี

พ.ศ. 2564)

ประธานฯ - รายงานการประชุมสภาฯ สมัยสามัญ สมัยที่ 2 ประจำปี พ.ศ. 2564

(นายมานิตย์ อ่อนทอง) คณะกรรมการตรวจรายงานการประชุมประจำสภาฯ ซึ่งมีคุณณรงค์

สงวนทอง เป็นประธานกรรมการฯ ได้ตรวจทบทวนรายงานการประชุมดังกล่าวแล้ว และได้ส่งบันทึกข้อความแจ้งผลการตรวจรายงานการประชุมให้ประธานสภาฯ รับทราบแล้ว

- โอกาสนี้ ขอเรียนเชิญคุณรงค์ สงวนทอง ได้แจ้งผลการตรวจทบทวนรายงานการประชุมสภาฯ ให้ท่านสมาชิกฯ ได้รับทราบและพิจารณาอีกครั้งครับ ขอเรียนเชิญครับ

**ประธานกรรมการตรวจรายงานการประชุมฯ** - เรียนท่านประธานฯ และท่านสมาชิกฯ ที่เคารพทุกท่านครับ กระผมนาย

**(นายณรงค์ สงวนทอง)** ณรงค์ สงวนทอง สมาชิกฯ หมู่ที่ 13 ในฐานะประธานกรรมการตรวจ

รายงานการประชุมประจำสภาฯ ขอเรียนเพื่อที่ประชุมทราบว่าคณะกรรมการตรวจรายงานการประชุมฯ ได้ประชุมเพื่อตรวจสอบการบันทึกรายงานการประชุมของฝ่ายเลขานุการสภาฯ เมื่อวันที่ 1 กรกฎาคม 2564 ตั้งแต่เวลา 10.10 น. ถึงเวลา 11.00 น. ผลการตรวจสอบคณะกรรมการตรวจรายงานการประชุมฯ ทั้ง 3 ท่าน ให้ความเห็นชอบกับบันทึกรายงานการประชุมฯ ด้วยเสียงเอกฉันท์ โดยไม่มีการแก้ไข ปรับแต่ง หรือเพิ่มเติมข้อความและจำนวนตัวเลขใดๆ ในรายงานการประชุมสภาฯ สมัยสามัญ สมัยที่ 2 ประจำปี พ.ศ. 2564 ครับ

- หากท่านสมาชิกฯ หรือผู้ที่เกี่ยวข้อง พบเห็นข้อผิดพลาดนอกเหนือจาก ที่กรรมการฯ ตรวจทบทวนแล้ว ขอความกรุณาแจ้งในที่ประชุมนี้ด้วยนะครับ

- การประชุมสภาฯ ในวันนั้น คุณเยื้อง หนูคง สมาชิกสภาฯ หมู่ที่ 1 ได้มีการพูดคุยด้วยแต่เป็นการพูดเสริมอย่างไม่เป็นทางการ ทางฝ่ายเลขานุการสภาฯ จึงไม่ได้บันทึกไว้นะครับ

ประธาน ฯ - คุณเยื้อง มีอะไรเพิ่มเติมไหมครับ ไม่มีนะครับ สมาชิกสภาฯ ท่านอื่น

(นายมานิตย์ อ่อนทอง) มีข้อความหรือตัวเลขที่จะให้แก้ไขเพิ่มเติมไหมครับ หากไม่มีก็จะขอมติรับรอง

นะครับ

ฯลฯ

-3-

**มติที่ประชุม** - **รับรองด้วยเสียงเอกฉันท์**

**ระเบียบวาระที่ 3** กระทู้ถาม

- ไม่มี

**ระเบียบวาระที่ 4** - **เรื่องที่คณะกรรมการที่สภาฯ ตั้งขึ้นพิจารณาเสร็จแล้ว**

- ไม่มี

**ระเบียบวาระที่ 5** - เรื่องที่เสนอใหม่

**5.1 ญัตติร่างข้อบัญญัติงบประมาณรายจ่าย ประจำปีงบประมาณ**

**พ.ศ. 2565 วาระแรก (ขั้นรับหลักการ)**

ประธานฯ - เรื่องที่เสนอใหม่ ในระเบียบวาระที่ 5.1 เป็นญัตติสำคัญสำหรับการ

(นายมานิตย์ อ่อนทอง) ประชุมในวันนี้ คือญัตติร่างข้อบัญญัติงบประมาณรายจ่ายประจำปี

งบประมาณ 2565 วาระแรก ขั้นรับหลักการ ขอเรียนเชิญท่านนายกฯ ในฐานะ

ผู้บริหาร ได้นำเสนอญัตติต่อที่ประชุมเพื่อพิจารณาต่อไปนะครับ

นายกฯ - เรียนท่านประธานฯ ที่เคารพ ท่านสมาชิกฯ ผู้ทรงเกียรติ และผู้เข้าร่วม

(นายสาโรจน์ บุญเรืองขาว) ประชุมทุกท่านครับ กระผมนายสาโรจน์ บุญเรืองขาว นายกองค์การ

บริหารส่วนตำบลปันแต ขอเสนอญัตติต่อที่ประชุมสภาฯ เพื่อพิจารณาดังต่อไปนี้ครับ

- คำแถลงประกอบงบประมาณรายจ่ายประจำปีงบประมาณ พ.ศ.2565 ท่านสมาชิกฯ ทุกท่านครับ บัดนี้ถึงเวลาที่ผู้บริหารฯ จะได้เสนอร่างข้อบัญญัติงบประมาณรายจ่ายประจำปีต่อสภาฯ อีกครั้งหนึ่ง ในโอกาสนี้ ผมจึงขอชี้แจงให้ท่านประธานและสมาชิกทุกท่านได้ทราบถึงสถานะการคลัง ตลอดจนหลักการและแนวนโยบายการดำเนินการในปีงบประมาณ พ.ศ. 2565 ดังนี้ครับ

**1. สถานะการคลัง**

1.1 งบประมาณรายจ่ายทั่วไป ในปีงบประมาณ พ.ศ. 2564 ณ วันที่ 31 กรกฎาคม 2564

องค์การบริหารส่วนตำบลปันแต มีสถานะการเงิน ดังนี้ครับ

1.1.1 เงินฝากธนาคาร จำนวน 22,344.73 บาท

1.2.1 เงินสะสม จำนวน 6,203,169.86 บาท

1.1.3 เงินทุนสำรองเงินสะสม จำนวน 7,148,594.56 บาท

1.1.4 รายการกันเงินไว้แบบก่อหนี้ผูกพัน และยังไม่ได้เบิกจ่าย จำนวน - โครงการ รวม – บาท

1.1.5 รายการกันเงินไว้โดยยังไม่ได้ก่อหนี้ผูกพัน จำนวน - โครงการ รวม - บาท

1.2 เงินกู้คงค้าง จำนวน - บาท

**2. การบริหารงบประมาณ** ในปีงบประมาณ พ.ศ. 2564 ณ วันที่ 31 กรกฎาคม 2564

2.1 รายรับจริง จำนวน 37,120,842.41 บาท ประกอบด้วย

หมวดภาษีอากร จำนวน 283,241.45 บาท

หมวดค่าธรรมเนียม ค่าปรับและใบอนุญาต จำนวน 214,283.85 บาท

หมวดรายได้จากทรัพย์สิน จำนวน 57,909.96 บาท

หมวดรายได้ค่าสาธารณูปโภคและการพาณิชย์ จำนวน 1,050,002.00 บาท

-4-

หมวดรายได้เบ็ดเตล็ด จำนวน 690,600.00 บาท

หมวดรายได้จากทุน จำนวน 825.00 บาท

หมวดภาษีจัดสรร จำนวน 15,058,748.17 บาท

หมวดเงินอุดหนุนทั่วไป จำนวน 19,765,231.98 บาท

2.2 เงินอุดหนุนที่รัฐบาลให้โดยระบุวัตถุประสงค์ จำนวน 16,917,460.00 บาท

2.3 รายจ่ายจริง จำนวน 31,070,218.63 บาท

งบกลาง จำนวน 12,029,236.00 บาท

งบบุคลากร จำนวน 11,251,668.00 บาท

งบดำเนินงาน จำนวน 4,383,147.79 บาท

งบลงทุน จำนวน 2,210,486.84 บาท

งบเงินอุดหนุน จำนวน 1,195,680.00 บาท

งบรายจ่ายอื่น จำนวน - บาท

2.4 รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน 16,432,960.00 บาท

2.5 มีการจ่ายเงินสะสมเพื่อดำเนินการตามอำนาจหน้าที่ จำนวน 879,828.00 บาท

2.6 รายจ่ายที่จ่ายจากเงินทุนสำรองเงินสะสม จำนวน 1,537,000.00 บาท

2.7 รายจ่ายที่จ่ายจากเงินกู้ จำนวน - บาท

นายกฯ - ท่านประธานฯ และท่านสมาชิกฯ ครับ สำหรับประมาณการรายรับในปีงบ

(นายสาโรจน์ บุญเรืองขาว) ประมาณ พ.ศ. 2565 ขอให้ท่านได้ดูรายละเอียดในเอกสารหน้าที่ 3 ประกอบ

ไปด้วยนะครับ

**รายได้จัดเก็บเอง** ประกอบด้วย

หมวดภาษีอากร รายรับจริง ปี 2563 จำนวน 404,143.25 บาท

ประมาณการปี 2564 จำนวน 502,000 บาท

ประมาณการปี 2565 จำนวน 510,500 บาท

หมวดค่าธรรมเนียม ค่าปรับและใบอนุญาต รายรับจริงปี 2563 จำนวน 235,831.75 บาท

ประมาณการปี 2564 จำนวน 286,000 บาท

ประมาณการปี 2565 จำนวน 286,000 บาท

หมวดรายได้จากทรัพย์สิน รายรับจริงปี 2563 จำนวน 80,313.18 บาท

ประมาณการปี 2564 จำนวน 70,000 บาท

ประมาณการปี 2565 จำนวน 70,000 บาท

หมวดรายได้จากสาธารณูปโภคและการพาณิชย์ รายรับจริงปี 2563 จำนวน 1,232,361 บาท

ประมาณการปี 2564 จำนวน 1,300,000.00 บาท

ประมาณการปี 2565 จำนวน 1,400,000.00 บาท

หมวดรายได้เบ็ดเตล็ด รายรับจิรงปี 2563 จำนวน 484,900.00 บาท

ประมาณการปี 2564 จำนวน 220,000.00 บาท

ประมาณการปี 2565 จำนวน 520,000.00 บาท

หมวดรายได้จากทุน รายรับจริงปี 2563 จำนวน - บาท

ประมาณการปี 2564 จำนวน 10,000.00 บาท

ประมาณการปี 2565 จำนวน 10,000.00 บาท

-5-

**รายได้ที่รัฐบาลจัดเก็บและจัดสรรให้องค์กรปกครองส่วนท้องถิ่น** ประกอบด้วย

หมวดภาษีจัดสรร รายรับจริงปี 2563 จำนวน 16,495,939.21 บาท

ประมาณการปี 2564 จำนวน 17,164,100.00 บาท

ประมาณการปี 2565 จำนวน 17,364,100.00 บาท

**รายได้ที่รัฐบาลอุดหนุนให้องค์กรปกครองส่วนท้องถิ่น** ประกอบด้วย

หมวดเงินอุดหนุนทั่วไป รายรับจริงปี 2563 จำนวน 23,009,237.15 บาท

ประมาณการปี 2564 จำนวน 22,447,900.00 บาท

ประมาณการปี 2565 จำนวน 23,839,000.00 บาท

**สรุปรวม** รายรับจริงปี 2563 จำนวน 41,942,725.54 บาท ประมาณการปี 2564

จำนวน 42,000,000.00 บาท ประมาณการปี 2565 จำนวน 43,999,600 บาท

นายกฯ - ท่านสมาชิกฯ ครับ ในเอกสารงบประมาณหน้าที่ 4 เป็นคำแถลงงบประมาณ

(นายสาโรจน์ บุญเรืองขาว) ประกอบรายจ่าย ประจำปีงบประมาณ พ.ศ. 2565 จำแนกได้ดังนี้ครับ

- งบกลาง จ่ายจริงปี 2563 จำนวน 13,543,859.00 บาท

ประมาณการปี 2564 จำนวน 14,830,842.00 บาท

ประมาณการปี 2565 จำนวน 15,404,175.00 บาท

- งบบุคลากร จ่ายจริงปี 2563 จำนวน 12,756,082.00 บาท

ประมาณการปี 2564 จำนวน 13,893,920.00 บาท

ประมาณการปี 2565 จำนวน 15,357,140.00 บาท

- งบดำเนินงาน จ่ายจริงปี 2563 จำนวน 7,004,364.12 บาท

ประมาณการปี 2564 จำนวน 8,678,038.00 บาท

ประมาณการปี 2565 จำนวน 9,103,685.00 บาท

- งบลงทุน จ่ายจริงปี 2563 จำนวน 1,632,190.00 บาท

ประมาณการปี 2564 จำนวน 2,649,200.00 บาท

ประมาณการปี 2565 จำนวน 2,161,000.00 บาท

- งบเงินอุดหนุน จ่ายจริงปี 2563 จำนวน 1,797,420.00 บาท  
 ประมาณการปี 2564 จำนวน 1,900,000.00 บาท

**สรุปรวมรายจ่ายจากงบประมาณ** จ่ายจริงปี 2563 จำนวน 36,733,915.12 บาท

ประมาณการปี 2564 จำนวน 41,952,000.00 บาท

ประมาณการปี 2565 จำนวน 43,999,600 บาท

นายกฯ - ประมาณการรายจ่ายประจำปีงบประมาณ พ.ศ. 2565 สามารถจำแนก

(นายสาโรจน์ บุญเรืองขาว) เป็นด้าน และแผนงานต่างๆ ได้ดังนี้ครับ

- ด้านบริหารทั่วไป

แผนงานบริหารงานทั่วไป ยอดรวม 13,523,940 บาท

แผนงานการรักษาความสงบภายใน ยอดรวม 75,000 บาท

-6-

- ด้านบริการชุมชนและสังคม

แผนงานการศึกษา ยอดรวม 6,460,365 บาท

แผนงานสาธารณสุข ยอดรวม 330,000 บาท

แผนงานเคหะและชุมชน ยอดรวม 2,854,120 บาท

แผนงานสร้างความเข้มแข็งของชุมชน ยอดรวม 230,000 บาท

แผนงานการศาสนา วัฒนธรรมและนันทนาการ ยอดรวม 400,000 บาท

- ด้านการเศรษฐกิจ

แผนงานอุตสาหกรรมและการโยธา ยอดรวม 1,764,000 บาท

แผนงานการเกษตร ยอดรวม 1,608,000 บาท

แผนงานการพาณิชย์ ยอดรวม 1,350,000 บาท

- ด้านการดำเนินงานอื่น

แผนงานงบกลาง ยอดรวม 15,404,175 บาท

**สรุปยอดรวมงบประมาณรายจ่ายทั้งสิ้น** จำนวน 43,999,600 บาท

นายกฯ - โดยที่เป็นการสมควรตั้งงบประมาณรายจ่าย ประจำปีงบประมาณ พ.ศ. 2565

(นายสาโรจน์ บุญเรืองขาว) อาศัยอำนาจตามความในพระราชบัญญัติสภาตำบลและองค์การบริหารส่วนตำบล

พ.ศ. 2537 และแก้ไขเพิ่มเติมถึงฉบับที่ 7 พ.ศ. 2562 มาตรา 87 จึงตราข้อบัญญัติขึ้นไว้โดยความเห็นชอบของสภาองค์การบริหารส่วนตำบลปันแตและโดยอนุมัติของนายอำเภอควนขนุน

ข้อ 1 ข้อบัญญัตินี้ เรียกว่า ข้อบัญญัติประมาณรายจ่ายประจำปีงบประมาณ พ.ศ. 2565

ข้อ 2 ข้อบัญญัตินี้ ให้ใช้บังคับตั้งแต่วันที่ 1 ตุลาคม 2564 เป็นต้นไป

ข้อ 3 งบประมาณรายจ่ายประจำปีงบประมาณ พ.ศ. 2565 เป็นจำนวนรวมทั้งสิ้น

43,999,600 บาท

ข้อ 4 งบประมาณรายจ่ายทั่วไป จ่ายจากรายได้จัดเก็บเอง หมวดภาษีจัดสรร และหมวด

เงินอุดหนุนทั่วไป เป็นจำนวนรวมทั้งสิ้น 43,999,600 บาท โดยแยกรายละเอียด

ตามแผนงานได้ดังนี้

ฯลฯ

ข้อ 5 งบประมาณรายจ่ายเฉพาะการ จ่ายจากรายได้ เป็นจำนวนรวมทั้งสิ้น – บาท

ข้อ 6 ให้นายกองค์การบริหารส่วนตำบลปันแต ปฏิบัติการเบิกจ่ายเงินงบประมาณที่ได้รับอนุมัติให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่นและระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น

ข้อ 7 ให้นายกองค์การบริหารส่วนตำบลปันแต มีหน้าที่รักษาการให้เป็นไปตามข้อบัญญัตินี้

ประกาศ ณ วันที่ ...........................................

นายกฯ - ตามที่ผมในฐานะผู้บริหารได้มอบหมายให้เจ้าหน้าที่จัดทำร่างข้อบัญญัติ

(นายสาโรจน์ บุญเรืองขาว) งบประมาณรายจ่าย ประจำปีงบประมาณ พ.ศ. 2565 ให้ท่านสมาชิกฯ ได้ศึกษา

และพิจารณาล่วงหน้า และได้เสนอเป็นญัตติต่อที่ประชุมสภาฯ อีกครั้งหนึ่งเมื่อสักครู่นี้ ผมหวังว่าท่านสมาชิกฯ ทุกท่านคงเข้าใจและคงจะมีมติรับหลักการ เพื่อจะได้พิจารณาต่อไป ตามขั้นตอนครับ

ขอบคุณครับ

-7-

ประธานฯ - ครับ ท่านสมาชิกฯ ได้รับทราบหลักการและเหตุผล พร้อมข้อมูลประกอบใน

(นายมานิตย์ อ่อนทอง) เบื้องต้นจากท่านนายกฯ ไปแล้ว มีสมาชิกฯ ท่านใดจะสอบถามหรืออภิปราย

คำแถลงงบประมาณของท่านนายกฯ บ้าง ขอเชิญนะครับ

- เมื่อไม่มี ผมจะนำท่านสมาชิกฯ มาพิจารณารายละเอียดของร่างข้อบัญญัติงบประมาณรายจ่ายต่อไปนะครับ ดูรายงานรายละเอียดในเอกสารงบประมาณหน้าที่ 8 นะครับ เป็นการประมาณการรายรับสำหรับปีงบประมาณ พ.ศ. 2565 มีการประมาณการรายรับไว้แยกเป็นหมวดและประเภทรายได้ต่างๆ ดูที่รายได้ที่องค์การบริหารส่วนตำบลจัดเก็บเองก่อนนะครับ เริ่มจากหมวดภาษีอากร หมวดภาษีอากรได้ประมาณการตั้งรับไว้รวมทั้งสิ้น 510,500 บาท

ฯลฯ

สมาชิกฯ - ท่านประธานสภาฯ ที่เคารพ กระผมนายณรงค์ สงวนทอง สมาชิกฯ หมู่ที่ 13

(นายณรงค์ สงวนทอง) ขอสอบถามถึงการตั้งรับรายการประเภทอากรรังนกอีแอ่น ตั้งรับไว้ 350,000

บาท ไม่ทราบใช้หลักเกณฑ์อย่างไรในการตั้งรับ เนื่องจากขณะนี้เป็นที่ทราบว่ามีปัญหาเรื่องการเปิดประมูลราคากันอยู่ครับ ไม่ทราบจะได้ตามที่ประมาณการไว้หรือเปล่า ฯ

ประธานฯ - ขอเชิญท่านนายกฯ อธิบายด้วยครับ

(นายมานิตย์ อ่อนทอง)

นายกฯ - ครับ สำหรับอากรรังนกอีแอ่น ขณะนี้อยู่ระหว่างการประกาศประกวดราคา

(นายสาโรจน์ บุญเรืองขาว) ซึ่งก็ยังไม่แล้วเสร็จ แต่คงได้รับการจัดสรรอย่างแน่นอนครับ ตั้งรับไว้

350,000 บาท ใกล้เคียงกับปีก่อน คาดว่าจะได้รับการจัดสรรแบ่งเป็น 3 งวดๆละประมาณ 150,000 บาท เป็นอย่างน้อย ฯ

ประธานฯ - พิจารณาต่อไปนะครับ ตั้งรับไว้รวมทั้งสิ้น 43,999,600 บาท สำหรับปีงบ

(นายมานิตย์ อ่อนทอง) ประมาณ พ.ศ. 2565 ตามที่ท่านสมาชิกฯ ได้ศึกษารายละเอียดมาก่อนแล้ว

หากมีข้อสงสัยหรือข้อสังเกตใดๆ เพิ่มเติม ขอให้สอบถามหรืออภิปรายได้เลย นะครับ

- มาดูรายละเอียดประมาณการรายจ่ายทั่วไปในเอกสารหน้าที่ 19 รายจ่ายประมาณการไว้เท่ากับรายรับ คือตั้งจ่ายเป็นจำนวน 43,999,600 บาท เป็นลักษณะการตั้งงบประมาณแบบสมดุล เริ่มที่แผนงานงบกลาง แผนงานงบกลางตั้งจ่ายไว้หลายๆ ประเภทรายจ่าย ดังต่อไปนี้ครับ

ฯลฯ

สมาชิกฯ - เรียนท่านประธานฯ ฝ่ายบริหารและเพื่อนสมาชิกฯ ครับ ผมขอสอบถาม

(นายเจษฎา บัวทอง) ประธานฯ ครับ ในเอกสารร่างงบประมาณหน้าที่ 31 เป็นประมาณการรายจ่าย

งานควบคุมภายในและการตรวจสอบภายใน น่าจะเป็นรายจ่ายใหม่ที่ตั้งขึ้นเป็นรายจ่ายประจำงบบุคลากร จำนวน 300,000 กว่าบาท ซึ่งโดยปกติงบบุคลากรจะตั้งจ่ายไว้ใน 4 กองหรือ 4 ส่วนราชการภายในองค์การบริหารส่วนตำบลปันแต ส่วนงานควบคุมภายในและการตรวจสอบภายใน ไม่ทราบเป็นรายจ่ายสังกัดกองหรือส่วนใด ขอทราบที่ไปที่มาด้วยนะครับ เพื่อหลายๆ ท่านได้เข้าใจและรับทราบครับ ฯ

-8-

นายกฯ - เรียนท่านประธานฯ และท่านสมาชิกฯ ครับ งานควบคุมภายในและการ

(นายสาโรจน์ บุญเรืองขาว) ตรวจสอบภายใน เป็นงานใหม่ที่มีการตั้งจ่ายงบประมาณสำหรับปีนี้ เป็นปีแรก

ที่หลายๆ ท้องถิ่นต้องตั้งงบรายจ่ายเพื่อการนี้ไว้ตามหนังสือสั่งการของกรมส่งเสริมการปกครองท้องถิ่น และแนวปฏิบัติตามความเห็นของคณะกรรมการพนักงานส่วนตำบล

- พนักงานเจ้าหน้าที่ที่รับผิดชอบในตำแหน่งนี้ จะเป็นตำแหน่งที่ไม่สังกัดกองใดกองหนึ่ง การปฏิบัติงานในตำแหน่งดังกล่าวจะขึ้นตรงกับปลัดองค์การบริหารส่วนตำบล มีหน้าที่ตรวจสอบการปฏิบัติตามกฎหมายและระเบียบที่เกี่ยวข้องของกองหรือส่วนราชการต่างๆ เช่น งานการเงิน งานพัสดุ งานงบประมาณ เป็นต้น เป็นตำแหน่งที่จำเป็นต้องมีตามระเบียบแบบแผนของราชการตั้งแต่นี้ต่อไป

ฯลฯ

สมาชิกฯ - ขอบคุณท่านประธานฯ และท่านนายกฯ ครับ ผมก็ได้รับทราบพร้อมกับเพื่อน

(นายเจษฎา บัวทอง) สมาชิกฯ ได้รับทราบว่างานควบคุมภายในและการตรวจสอบภายใน โดยมี

พนักงานอีก 1 อัตรา 1 ตำแหน่ง เกิดขึ้นอีกงานหนึ่งตามเงื่อนไขที่คณะกรรมการพนักงานส่วนตำบลกำหนด

- ตั้งแต่พิจารณากันมาจากงบประมาณรายจ่ายที่ตั้งไว้ จำนวน 43,999,600 บาท ซึ่งขาดอีกเพียง 400 บาทก็จะได้ 44 ล้านบาท การประมาณการรายรับก็เพียงพอแก่ค่าใช้จ่ายทั้งหมด ซึ่งปกติก็จะมีเหลือเป็นเงินสะสมและทุนสำรองเงินสะสมเป็นประจำทุกปี อย่างปีงบประมาณ 2563 รายรับจริง 43 ล้านกว่าบาท จ่ายจริง 36 ล้านกว่าบาท มีเหลือเป็นเงินสะสมและทุนสำรองเงินสะสมประมาณ 5 ล้านกว่าบาท

- สำหรับรายละเอียด คุณสมบัติ คุณลักษณะ ของครุภัณฑ์ วัสดุสำนักงาน ที่แต่ละกองตั้งไว้ในปีงบประมาณนี้ถือว่ามีความละเอียด รอบคอบและชัดเจนเป็นอย่างมากนะครับ ขอชื่นชมกับทุกกองทุกส่วนราชการนะครับ วัสดุ ครุภัณฑ์ ที่ขอตั้งจ่าย ผมเห็นว่ามีคุณสมบัติ คุณลักษณะ ที่สอดคล้องเหมาะสมกับงานแต่ละประเภทแล้วนะครับ

ประธานฯ - ไปดูต่อที่แผนงานการรักษาความสงบภายใน และแผนงานอื่นตามลำดับนะครับฯ(นายมานิตย์ อ่อนทอง) - แผนงานการศึกษา ตั้งงบบุคลากร เช่น เงินเดือน ค่าตอบแทน ค่าบำรุงรักษา

และซ่อมแซม อยู่ในงานบริหารทั่วไป เกี่ยวกับการศึกษา ส่วนงานระดับก่อนวัยเรียนและประถมศึกษา มีการตั้งงบบุคลากรไว้ด้วย อันนี้เป็นบุคลากรของศูนย์พัฒนาเด็กเล็ก เช่น เงินเดือน ค่าตอบแทน ของครูและพนักงานจ้างของศูนย์พัฒนาเด็กเล็กทั้ง 2 ศูนย์นะครับ

สมาชิกฯ - เรียนท่านประธานฯ ที่เคารพ กระผมนายเจษฎา บัวทอง สมาชิกฯ หมู่ที่ 9

(นายเจษฎา บัวทอง) ท่านประธานฯ และเพื่อนสมาชิกฯ ครับ การตั้งจ่ายงบประมาณบางรายการควร

พิจารณาดูว่าเหมาะกับสภาวการณ์ที่เป็นอยู่หรือเปล่าด้วย บางรายการ หรือบางโครงการถึงไม่ได้ตั้งจ่ายไว้ผมก็ไม่ติดใจนะครับ แต่ที่ตั้งจ่ายไว้แล้วก็ไม่เป็นไรครับ หากไม่สามารถดำเนินการได้ด้วยความจำเป็น ก็ตกเป็นเงินสะสมไป

- อย่างที่ปรากฏในเอกสารงบประมาณ หน้าที่ 37 ตั้งจ่ายโครงการจัดงานวันเด็กไว้ 100,000 บาท เหลือระยะเวลาอีกไม่กี่เดือนข้างหน้า ถ้าสถานการณ์โรคโควิด 19 ยังคงระบาดขยายตัวอยู่อย่างนี้ คงไม่สมควรจัดทำโครงการนี้นะครับ

-9-

- ปีที่แล้วตั้งจ่ายโครงการแข่งขันกีฬาประชาชนประจำปี ในขณะนั้นมีปรากฎการณ์โรคระบาดโควิด 19 ขึ้นแล้ว เราก็มาปรึกษากันและเห็นพ้องกันว่าไม่ควรจัดการแข่งขัน ก็เป็นการดีครับ เพราะหากจัดการแข่งขันขึ้นแล้วเกิดการแพร่ระบาดจาการดำเนินการดังกล่าว ผมคิดว่าเป็นเรื่องที่แย่มากๆ สำหรับองค์กรของเรา

- โครงการหรือกิจกรรมต่างๆ ที่ตั้งงบไว้หากไม่มีปัญหาหรืออุปสรรคใดๆ ก็ควรดำเนินการอย่างเต็มที่ ให้เกิดความคุ้มค่าตามจำนวนงบประมาณที่ตั้งไว้ เช่นโครงการเกี่ยวกับการรณรงค์ปลูกจิตสำนึกในเรื่องสิ่งแวดล้อม การรักษาความสะอาด การรณรงค์ให้มีการคัดแยกขยะมูลฝอยอย่างนี้เป็นต้น ควรดำเนินการอย่างถึงลูกถึงคน เข้าถึงชุมชน ครัวเรือน โดยอาจมอบหมายเจ้าหน้าที่ที่มีความสามารถเกี่ยวข้องกับด้านนี้เข้าไปรณรงค์ปลูกจิตสำนึกให้นักเรียนในโรงเรียน พี่น้องประชาชนในที่ประชุมหมู่บ้าน หรือในกรณีมีงานกิจกรรมอื่นๆ ของชุมชน

- อีกรายการหนึ่งครับ การตั้งจ่ายเป็นเงินอุดหนุนให้แก่คณะกรรมการหมู่บ้าน หมู่บ้านละ 20,000 บาท สำหรับดำเนินงานตามแนวพระราชดำริด้านการสาธารณสุข โดยมากเป็นกิจกรรมของ อสม. กิจกรรมเหล่านี้ขอให้กำกับติดตามอย่างใกล้ชิดนะครับ เพราะการดำเนินกิจกรรมบางอย่าง เช่น การจัดซื้อวัสดุประเภทนม หรือเวชภัณฑ์อื่นๆ ด้านสาธารณสุข บางหมู่บ้านบริหารไม่ได้ทำให้นมหรือเวชภัณฑ์ต่างๆ หมดอายุ เสียประโยชน์ครับ

ฯลฯ

ประธานฯ - ผมก็ยังมีข้อสงสัยอยู่เหมือนกัน สำหรับการอุดหนุนงบประมาณให้

(นายมานิตย์ อ่อนทอง) คณะกรรมการหมู่บ้าน ให้ดำเนินงานด้านการสาธารณสุข หมู่บ้านละ

20,000 บาท ไม่ทราบว่าใครหรือกลุ่มองค์กรใดเป็นผู้เสนอโครงการและ

ใครเป็นผู้ดำเนินการ หมู่บ้านผม ผมก็ไม่ทราบนะครับ

นายกฯ - ครับ เงินอุดหนุนหมู่บ้านละ 20,000 บาท ให้ทำกิจกรรมด้านสาธารณสุข

(นายสาโรจน์ บุญเรืองขาว) สามารถทำได้ในหลายๆ กิจกรรม ซึ่งปกติผู้แทนกลุ่ม อสม. แต่ละหมู่บ้านจะ

ปรึกษาหารือกับเจ้าหน้าที่ของโรงพยาบาลส่งเสริมสุขภาพประจำตำบลว่าจะทำกิจกรรมใดในแต่ละปี ทาง อบต.ปันแต ก็ได้พยายามให้เจ้าหน้าที่ติดตามดูแลอย่างต่อเนื่องนะครับฯ

ประธานฯ - มาพิจารณาต่อที่แผนงานเคหะและชุมชนครับ แผนงานนี้ส่วนใหญ่เป็นรายจ่าย(นายมานิตย์ อ่อนทอง) ในความรับผิดชอบของก่องช่าง มีงบบุคลากร งบดำเนินงาน เช่นค่าใช้สอยและ

ค่าตอบแทนต่างๆ มีงบลงทุนด้วยนะครับ

ฯลฯ

ประธานฯ - ต่อไปพิจารณาที่งานการก่อสร้าง ครับ มีงบดำเนินงานและงบลงทุน บรรจุอยู่

(นายมานิตย์ อ่อนทอง) ในแผนงานอุตสาหกรรมและการโยธา

- ค่าที่ดินและสิ่งก่อสร้าง ในแผนงานนี้มีอยู่จำนวน 3 โครงการ ประกอบด้วย โครงการก่อสร้างรั้วกำแพงด้านหลังที่ทำการ อบต.ปันแต โครงการก่อสร้างถนน คสล.สายเกาะกลมตก หมู่ที่ 12 และโครงการก่อสร้างถนน คสล.สายบ่อไทร – ปันแต (หมู่ที่ 4 – หมู่ที่ 1) รายละเอียดตามแบบแปลนที่แนบกับเอกสารงบประมาณไปด้วยแล้วนะครับ

ฯลฯ

-10-

สมาชิกฯ - เรียนท่านประธาน ฯ ที่เคารพ กระผมนายเจษฎา บัวทอง สมาชิกฯ หมู่ที่ 9

(นายเจษฎา บัวทอง) ขอตั้งคำถามสอบถามผ่านไปยังท่านสมาชิกฯ หมู่ที่ 1 ครับ ว่าถนน คสล. สายที่

จะก่อสร้าง เริ่มจาก กม. 1 + 200 ถึง กม. 1 + 335 ยาว 135 เมตร อยู่บริเวณไหนของหมู่ที่ 1 ผมอยากทราบเพื่อว่าจะได้ไปติดตามประเมินผลแผนฯ ได้อย่างถูกต้อง ถูกพื้นที่ เนื่องจากผมมีหน้าที่เป็นกรรมการติดตามและประเมินผลแผนฯ อยู่ด้วยครับ

- ในส่วนของแผนงานการเกษตร เอกสารหน้าที่ 45 ตั้งจ่ายเพื่อจัดซื้อรถฟาร์ม แทรกเตอร์ ชนิดขับเคลื่อน 4 ล้อ จำนวน 1 คัน ราคาตามท้องตลาด ไม่ระบุอุปกรณ์ใดๆ ที่ใช้ประกอบสำหรับการใช้ประโยชน์ เช่น จานไถพรวนดิน ใบมีดกรีดกวาดดิน และหรืออุปกรณ์ใดๆ ที่สามารถนำมาใช้กับรถคันนี้ได้ อย่างจะใช้ในการตัดแต่งหญ้าริมถนนสาธารณะ อย่างนี้เป็นต้น ไม่มีระบุไว้ หรือว่าจะมีควบคู่มาเป็นอุปกรณ์ติดกับรถด้วยแล้วหรือไม่ หรือจะจัดซื้อเพิ่มเติมในภายหลัง ครับ

- ผมขอสอบถามอย่างนี้ครับ 1. รถคันนี้สามารถใช้ไถพรวนดินได้หรือไม่ 2. จะใช้ตัดแต่งหญ้าด้วยหรือไม่ 3. จะใช้เพื่อเกรดเกลี่ยดินและหินได้ด้วยหรือไม่ ครับ

- พนักงานขับรถแทรกเตอร์คันนี้ จะต้องจ้างมาเพิ่มหรือให้พนักงานจ้างที่มีอยู่เป็น พนักงานขับ

ฯลฯ

ประธานฯ - ครับ คำถามทั้ง 2 เรื่อง คือ เรื่องพื้นที่ก่อสร้างถนน คสล.หมู่ที่ 1 – หมู่ที่ 4

(นายมานิตย์ อ่อนทอง) กับเรื่องการจัดซื้อรถฟาร์มแทรกเตอร์ ขอเชิญท่านนายกฯ ชี้แจงครับ

นายกฯ - เรียนท่านประธานฯ และท่านสมาชิกฯ ครับ ถนน คสล. ที่จะก่อสร้างในพื้นที่

(นายสาโรจน์ บุญเรืองขาว) หมู่ที่ 1 จะเริ่มก่อสร้างต่อจากถนน คสล. ที่มีอยู่แล้ว บริเวณหน้าศาลาหมู่บ้าน

หมู่ที่ 1 ครับ ฯ

- สำหรับ รถฟาร์มแทรกเตอร์ ต้องการซื้อมาเพื่อใช้ในการตัดแต่งหญ้าริมทางสาธารณะ ใช้เกรดเกลี่ยหินหรือดินบนที่สาธารณะ ซึ่งอุปกรณ์ที่ต้องใช้ประกอบเพื่อประโยชน์ในการใช้งานต่างๆ

จะตั้งงบจัดซื้อเพิ่มเติมในภายหลัง ครับ

สมาชิกฯ - ขอบคุณท่านนายกฯ ครับ ท่านได้แจ้งให้ทราบว่าอุปกรณ์เสริมทุกประเภทจะ

(นายเจษฎา บัวทอง) จัดซื้อเพิ่มเติมในภายหลัง

- ก่อนจะรับหลักการแห่งร่างข้อบัญญัติฯ ผมขอเวลาให้ความเห็นเพิ่มเติมอีกนิดครับ ตามที่ทราบจากท่านนายกฯ ว่าได้รับการจัดสรรงบประมาณจัดซื้อรถบรรทุกเก็บขนขยะมา 1 คัน ในปีงบประมาณ 2565 นี้ ผมคิดว่าปัญหาในเรื่องของการเก็บ-ขนและกำจัดขยะต้องมีแน่เนื่องจากมีปริมาณ เยอะมาก ดังนั้นจึงต้องเน้นย้ำในเรื่องของการคัดแยกขยะให้มากนะครับฯ

ประธานฯ - มีสมาชิกฯ ท่านอื่นต้องการอภิปรายอีกไหมครับ

(นายมานิตย์ อ่อนทอง) - เมื่อไม่มีสมาชิกฯ ท่านใดอภิปรายแล้ว ผมก็เห็นว่าเป็นเวลาพอสมควร ผมขอ

ปิดการอภิปรายและขอมติขั้นรับหลักการเลยนะครับ

- สมาชิกฯ ท่านใดเห็นควรรับหลักการแห่งร่างข้อบัญญัติฉบับนี้ โปรดยกมือครับ - ท่านใดไม่รับหลักการ โปรดยกมือครับ ไม่มีนะครับ

- ท่านใดงดออกเสียงบ้างครับ

ฯลฯ

-11-

**มติที่ประชุม** - รับหลักการ ด้วยคะแนนเสียงดังนี้

- เห็นควรรับหลักการ จำนวน 15 เสียง

- ไม่รับหลักการ จำนวน - เสียง

- งดออกเสียง จำนวน 1 เสียง

ประธานฯ - ก่อนจะพิจารณาเพื่อเตรียมการขั้นการแปรญัตติ ผมขอพักการประชุมประมาณ(นายมานิตย์ อ่อนทอง) 10 นาทีครับ

**เริ่มประชุมต่อเวลา 16.05 น.**

ประธานฯ - ขั้นตอนต่อไปก่อนที่สภาฯ จะได้พิจารณาร่างข้อบัญญัติงบประมาณรายจ่าย

(นายมานิตย์ อ่อนทอง) ในวาระที่ 2

- ผมขอความเห็นจากที่ประชุมนะครับว่าเราจะให้มีคณะกรรมการแปรญัตติ จำนวนกี่ท่าน ซึ่งตามระเบียบฯ กำหนดไว้ให้มีจำนวน 3 ถึง 7 ท่าน ท่านสมาชิกฯ เห็นสมควรจะตั้งกรรมการแปรญัตติจำนวนกี่คน ขอเชิญเสนอต่อที่ประชุมนะครับ

สมาชิกฯ - เรียนท่านประธานฯ ที่เคารพครับ กระผมนายวิรัตน์ พงศาปาน สมาชิกฯ

(นายวิรัตน์ พงศาปาน) หมู่ที่ 6 ขอเสนอให้ตั้งคณะกรรมการแปรญัตติร่างข้อบัญญัติงบประมาณ

รายจ่ายประจำปีงบประมาณ พ.ศ. 2565 เพียงจำนวน 3 ท่านครับ

ประธานฯ - คุณวิรัตน์ พงศาปาน เสนอให้ตั้งคณะกรรมการแปรญัตติ จำนวน 3 คน

(นายมานิตย์ อ่อนทอง) มีใครเห็นแตกต่างไปจากจำนวนที่คุณวิรัตน์ เสนอไหมครับ

- เมื่อไม่มีสมาชิกฯ ท่านใดเสนอจำนวนที่แตกต่างไปจากจำนวนกรรมการฯ

ที่คุณวิรัตน์เสนอก็ให้ถือเป็นมติของที่ประชุมนะครับ

**มติที่ประชุม** - **เห็นชอบให้ตั้งคณะกรรมการแปรญัตติ จำนวน 3 คน**

ประธานฯ - ในจำนวนกรรมการแปรญัตติ 3 คนนี้ ท่านสมาชิกฯ จะให้ใครเป็นกรรมการฯ

(นายมานิตย์ อ่อนทอง) บ้าง โปรดเสนอครับ เสนอได้มากกว่า 3 คนนะครับ สมาชิกฯ แต่ละท่านเสนอชื่อ

กรรมการฯ ได้เพียง 1 ท่านนะครับ ต้องมีผู้รับรองด้วยนะครับ

สมาชิกฯ - เรียนท่านประธานฯ ที่เคารพ กระผมนายวิรัตน์ พงศาปาน ผมขอเสนอชื่อ

(นายวิรัตน์ พงศาปาน) นายเฉลิม นาคเกลี้ยง สมาชิกฯ หมู่ที่ 7 เป็นกรรมการแปรญัตติฯ ครับ

ประธานฯ - มีผู้รับรองจำนวน 2 ท่าน ถูกต้องนะครับ เชิญเสนอกรรมการฯ ท่านต่อไปครับ

(นายมานิตย์ อ่อนทอง)

สมาชิกฯ - เรียนท่านประธานฯ ที่เคารพ กระผมนายโกวิท สงชู ขอเสนอคุณสมบัติ ขำนุ้ย

(นายโกวิท สงชู) เป็นกรรมการฯ ครับ

- ขอผู้รับรองด้วยครับ

ประธานฯ - มีผู้รับรองครบจำนวนนะครับ

(นายมานิตย์ อ่อนทอง)

-12-

สมาชิกฯ - เรียนท่านประธานฯ ครับ กระผมคล่อง ทองเย็น สมาชิกฯ หมู่ที่ 7

(นายคล่อง ทองเย็น) ขอเสนอชื่อนายโกวิท สงชู เป็นกรรมการแปรญัตติฯ ครับ

ประธานฯ - มีผู้รับรองถูกต้องนะครับ มีท่านสมาชิกฯ เสนอมา 3 ชื่อแล้วนะครับ

(นายมานิตย์ อ่อนทอง) มีสมาชิกฯ ท่านใดจะเสนอใครเป็นกรรมการแปรญัตติอีกไหมครับ

- เมื่อไม่มีการเสนอชื่อผู้ที่เห็นควรตั้งเป็นกรรมการแปรญัตติเพิ่มเติม

ผมขอปิดการเสนอชื่อนะครับ

**มติที่ประชุม** - **เห็นชอบให้ตั้งกรรมการแปรญัตติ จำนวน 3 คน ประกอบด้วย**

**1. นายเฉลิม นาคเกลี้ยง 2. นายสมบัติ ขำนุ้ย 3. นายโกวิท สงชู**

ประธานฯ - สำหรับการประชุมคณะกรรมการแปรญัตติครั้งแรก เพื่อเลือกประธานและ

(นายมานิตย์ อ่อนทอง) เลขานุการของคณะกรรมการ ทางเลขานุการสภาฯ จะเป็นผู้นัดประชุมนะครับ

- ส่วนระยะเวลาในการยื่นเสนอคำขอแปรญัตติ ท่านสมาชิกฯ มีความเห็นว่าจะ กำหนดระยะเวลากี่วันครับ

สมาชิกฯ - เรียนท่านประธานฯ ครับ กระผมนายเจษฎา บัวทอง ขอเสนอให้สภาฯ กำหนด

(นายเจษฎา บัวทอง) ระยะเวลาในการยื่นเสนอคำขอแปรญัตติ จำนวน 3 วันทำการ คือตั้งแต่วันที่ 9

ถึงวันที่ 11 สิงหาคม ครับ

ประธานฯ - มีสมาชิกฯ ท่านใด เสนอแตกต่างไปจากคุณเจษฎา ขอเชิญครับ

(นายมานิตย์ อ่อนทอง) - ไม่มีใครเห็นเป็นอย่างอื่นนะครับ

ฯลฯ

**มติที่ประชุม** - **เห็นชอบให้ยื่นเสนอคำขอแปรญัตติ จำนวน 3 วันทำการ เริ่มตั้งแต่วันที่ 9 ถึง**

**วันที่ 11 สิงหาคม 2564**

ประธานฯ - ท่านสมาชิกฯ จะกำหนดวันที่จะให้กรรมการฯ แปรญัตติให้แล้วเสร็จวันใดครับ(นายมานิตย์ อ่อนทอง)

สมาชิกฯ - เรียนท่านประธานฯ ครับ ผมขอเสนอให้คณะกรรมการฯ ดำเนินการแปรญัตติ

(นายาเจษฎา บัวทอง) ให้แล้วเสร็จภายในวันที่ 13 สิงหาคม ครับ

ประธานฯ - มีท่านสมาชิกฯ เสนอเป็นอย่างอื่นหรือวันอื่นๆ ไหมครับ ไม่มีนะครับ

(นายมานิตย์ อ่อนทอง)

**มติที่ประชุม** - **เห็นชอบให้คณะกรรมการแปรญัตติฯ ดำเนินการให้แล้วเสร็จภายในวันที่ 13**

**สิงหาคม 2564**

ประธานฯ - การดำเนินการตามขั้นตอนต่อไป ขอความกรุณาดำเนินการให้แล้วเสร็จตามที่

(นายมานิตย์ อ่อนทอง) สภาฯ กำหนดนะครับ

-13-

**ระเบียบวาระที่ 6** **เรื่องอื่นๆ**

ประธานฯ - สำหรับการประชุมในวันนี้เราใช้เวลามามากพอสมควรแล้ว ในเรื่องอื่นๆ นี้

(นายมานิตย์ อ่อนทอง) อยากจะใช้เวลาเพียงพอประมาณนะครับ

นายกฯ - เรียนท่านประธานฯ และเพื่อนสมาชิกฯ ที่เคารพทุกท่าน หน้าที่หนึ่งที่

(นายสาโรจน์ บุญเรืองขาว) กฎหมายกำหนดให้องค์กรปกครองส่วนท้องถิ่นต้องทำ คือ หน้าที่ในการป้องกัน

และระงับโรคติดต่อ ก็อย่างที่ทุกคนทุกพื้นที่ประสบและได้รับผลกระทบอย่างมากจากสถานการณ์การระบาดของโรคติดเชื้อไวรัสโคโรนา หรือโควิด- 19 ซึ่ง ณวันนี้ สถานการณ์การแพร่ระบาดรุนแรงรวดเร็ว คลอบคลุมพื้นที่ทั่วประเทศ ทั่วโลก โดยมีท่าทีว่าจะมีมากเพิ่มขึ้นอย่างต่อเนื่อง มีผู้คาดการณ์ว่าอาจจะทะลุถึง 30,000 คนต่อวัน ในอีกระยะไม่กี่วันข้างหน้านี้

- ในขณะที่ส่วนกลาง ในกรุงเทพฯ และปริมณฑล ในขณะนี้ไม่มีโรงพยาบาลและสถานที่เฝ้าระวังผู้ติดเชื้อที่สามารถรองรับกับจำนวนที่เพิ่มขึ้นในแต่ละวันได้แล้ว จึงจำเป็นต้องส่งผู้ป่วยและผู้ที่มีความเสี่ยงต่อการติดเชื้อกลับมารักษาตัวและกักเก็บตัวที่ภูมิลำเนาเดิมเป็นจำนวนมาก

- องค์การบริหารส่วนตำบลปันแตเอง ก็จำเป็นต้องรับผิดชอบในการจัดหา/จัดเตรียมสถานที่รองรับไว้ โดยเฉพาะสถานที่เก็บกักตัวผู้ที่อยู่ในข่ายที่ต้องเฝ้าระวังที่จะเดินทางกลับมาจากที่อื่นๆ ดังนั้นจึงใคร่ขอความเห็น ขอความร่วมมือจากทุกท่านได้ประสานงานกับหน่วยงานหรือองค์กรหรือผู้ที่สามารถเอื้อเฟื้อสถานที่เพื่อจัดทำเป็นสถานที่กักเก็บตัวผู้ต้องสงสัยเหล่านี้ไว้ให้พร้อมโดยเร็ว โดยจะต้องใช้จ่ายงบประมาณจากองค์การบริหารส่วนตำบลปันแต เพื่อให้รองรับผู้ที่ต้องเฝ้าระวังอย่างน้อย 5 ถึง 6 คนก่อนในเบื้องต้น

ฯลฯ

สมาชิกฯ - เรียนท่านประธานฯ ท่านนายกฯ และเพื่อนสมาชิกฯ ครับ เมื่อสักครู่ก็ได้พูดคุย

(นายเจษฎา บัวทอง) กับท่านนายกฯ เรื่องสถานที่กักเก็บตัว ท่านนายกฯ บอกว่าอาจจะต้องใช้พื้นที่

บริเวณข้างที่ทำการ อบต. ซึ่งผมขอเสนอว่าสถานที่ของโรงเรียนอุดมวิทยายน ซึ่งปิดการเรียนการสอนอยู่ในขณะนี้ น่าจะเป็นที่ที่เหมาะสมกว่า เนื่องจากมีระยะห่างจากชุมชนพอสมควร อีกทั้งมีอาคารว่างอยู่โดยเฉพาะอาคารทางทิศตะวันออกสุด มีห้องว่างอยู่ประมาณ 8 ห้อง มีห้องน้ำใช้ได้ประมาณ 4 ห้อง หากได้กั้นแบ่งออกเป็น 2 ห้องของแต่ละห้องก็จะได้ถึง 16 ห้องที่ใช้ได้ในการกักเก็บตัว หรือหากมีผู้ต้องเก็บตัวเพิ่มขึ้นก็สามารถกั้นพื้นที่อาคารโรงยิมแบ่งเป็นห้อง ๆ ได้อีกหลายห้อง ห้องน้ำก็ใช้ห้องน้ำของโรงยิม หรืออาจใช้ห้องน้ำที่มีอยู่ใต้ถุนอาคารอีกหลังหนึ่ง คงจะใช้งบประมาณปรับปรุงเพิ่มเติมอีกไม่มาก ขอให้ท่านนายกฯ ประสานของความอนุเคราะห์ดูครับ ฯ

- อีกอย่างหนึ่งก็คือเรื่องของวัคซีน ซึ่ง อบจ. น่าจะสามารถจัดซื้อ – จัดหาได้ อย่าง อบจ.จังหวัดอื่นที่มีงบเพียงพอบางที่ก็ดำเนินการไปแล้ว ขอให้ท่านนายกฯ สอบถามประสานไปยังท่านนายก อบจ. และสมาชิกฯ อบจ. ดูต่อไปครับ

ฯลฯ

รองปลัด อบต. - เรียนท่านประธานฯ ที่เคารพ ผมขอเสนอท่านนายกฯ ลองพิจารณาดูสถานที่

(นายประเสริฐ หนูมาก) บริเวณสนามกีฬา หมู่ที่ 11 บ้านทุ่งลาน สถานที่ตรงนั้นเป็นที่โล่งแจ้ง บริเวณ

สนามกว้างขวาง มีห้องน้ำห้องส้วมอยู่แล้ว ห่างไกลจากชุมชนพอสมควร การดูแลความปลอดภัยหรือการอำนวยความสะดวกด้านต่างๆ ก็ทำได้โดยง่าย หากตั้งเต็นท์กั้นเป็นห้องพักหรือศาลาที่พักชั่วคราว น่าจะสามารถรองรับผู้ใช้บริการในการกักเก็บตัวได้ประมาณ 40 – 50 คน ครับ

ฯลฯ

-14-

ประธานฯ - ท่านสมาชิกฯ และท่านผู้เข้าร่วมประชุมที่เคารพทุกท่านครับ ญัตติสำคัญในวันนี้

(นายมานิตย์ อ่อนทอง) เป็นการพิจารณาขั้นรับหลักการแห่งร่างข้อบัญญัติงบประมาณรายจ่ายประจำปี

งบประมาณ พ.ศ. 2565 ซึ่งใช้เวลาพิจารณามากพอสมควรและสภาฯ ได้ลงมติรับหลักการไปแล้วเมื่อสักครู่นี้ สำหรับการพิจารณาร่างข้อบัญญัติงบประมาณรายจ่ายประจำปี ในวาระที่ 2 และ 3 ผมจะมีหนังสือนัดประชุมอย่างเป็นทางการอีกครั้งนะครับ

- ผมขอขอบคุณทุกท่านที่มาประชุมและเข้าร่วมประชุมในวันนี้ ขอปิดการ ประชุมครับ

**เลิกประชุมเวลา 16.40 น.**

ลงชื่อ บันทึกการประชุม

(นายเอกชัย รักปาน)

เลขานุการสภา อบต.ปันแต

**รายงานการประชุมสภา อบต.ปันแต**

**สมัยสามัญ สมัยที่ 3 ประจำปี พ.ศ. 2564 (ครั้งที่ 2)**

**วันที่ 20 สิงหาคม 2564**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  14  15  16  17  18  19  20  21  22  23  24  1  2  3  4  5 | **ผู้มาประชุม**  นายถาวร ยอดกลิ่น  นายมานิตย์ อ่อนทอง  นายโกวิท สงชู  นายเยื้อง หนูคง  นายโสภณ อภัยรัตน์  นายสุทัศน์ หนูจีนเส้ง  นางสาวจริยา แก้วนพรัตน์  นายสมบัติ ขำนุ้ย  นายสมพล ทองโอน  นายพฤติพงค์ เส้งเอียด  นายวิรัตน์ พงศาปาน  นายอรัญ ชูปาน  นายคล่อง ทองเย็น  นายเฉลิม นาคเกลี้ยง  นายคำนึง ขุนณรงค์  นายธนโชติ ฤทธิรงค์  นายเจษฎา บัวทอง  นายอติชาติ อภัยรัตน์  นางสุพาณี เกื้อชู  นางสุภาวดี คงไข่ศรี  นางขวัญเรือน แก่นทอง  นายจำรัส สังข์หนู  นายณรงค์ สงวนทอง  นายสมปอง หลักไชย    **ผู้เข้าร่วมประชุม**  นายเอกชัย รักปาน  นายสมโชติ เพชรจันทร์  นายสาโรจน์ บุญเรืองขาว  นายประเสริฐ หนูมาก  นางวิภาภรณ์ นวลสิงห์ | ประธานสภา ฯ  รองประธานสภาฯ  ส.อบต. ม.1  ส.อบต. ม.1  ส.อบต. ม.2  ส.อบต. ม.3  ส.อบต. ม.3  ส.อบต. ม4  ส.อบต. ม.4  ส.อบต. ม.5  ส.อบต. ม.6  ส.อบต. ม.6  ส.อบต. ม.7  ส.อบต. ม.7  ส.อบต. ม.8  ส.อบต. ม.8  ส.อบต. ม.9  ส.อบต. ม.9  ส.อบต. ม.10  ส.อบต. ม.10  ส.อบต. ม.11  ส.อบต. ม.12  ส.อบต. ม.13  ส.อบต. ม.13  เลขานุการสภาฯ  รองนายก อบต.ปันแต  นายก อบต.ปันแต  รองปลัด อบต.  หน. สำนักปลัด | ถาวร ยอดกลิ่น  มานิตย์ อ่อนทอง  โกวิท สงชู  เยื้อง หนูคง  โสภณ อภัยรัตน์  -  -  สมบัติ ขำนุ้ย  สมพล ทองโอน  -  วิรัตน์ พงศาปาน  อรัญ ชูปาน  คล่อง ทองเย็น  เฉลิม นาคเกลี้ยง  คำนึง ขุนณรงค์  ธนโชติ ฤทธิรงค์  เจษฎา บัวทอง  อติชาติ อภัยรัตน์  สุพาณี เกื้อชู  สุภาวดี คงไขศรี  ขวัญเรือน แก่นทอง  จำรัส สังข์หนู  ณรงค์ สงวนทอง  สมปอง หลักไชย  เอกชัย รักปาน  สมโชติ เพชรจันทร์  สาโรจน์ บุญเรืองขาว  ประเสริฐ หนูมาก  วิภาภรณ์ นวลสิงห์ | **ลาประชุม**  **ลาประชุม**  **ลาประชุม** |

-2-

**เริ่มประชุมเวลา 14.08 น.**

- สมาชิกฯ ครบองค์ประชุม ประธานสภาองค์การบริหารส่วนตำบลปันแต (นายถาวร ยอดกลิ่น) ขึ้นทำหน้าที่เป็นประธานในที่ประชุม ประธานฯ (นายถาวร ยอดกลิ่น) กล่าวเปิดการประชุมสภาฯ สมัยสามัญ สมัยที่ 3 ประจำปี พ.ศ. 2564 (ครั้งที่ 2) และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** **เรื่องที่ประธานจะแจ้งต่อที่ประชุม**

- ไม่มี

**ระเบียบวาระที่ 2** เรื่องรับรองรายงานการประชุมฯ

- ไม่มี

**ระเบียบวาระที่ 3** **กระทู้ถาม**

- ไม่มี

**ระเบียบวาระที่ 4** **เรื่องที่คณะกรรมการที่สภาฯ ตั้งขึ้นพิจารณาเสร็จแล้ว**

4.1 เรื่องผลการพิจารณาแปรญัตติร่างข้อบัญญัติงบประมาณรายจ่าย

ประจำปีงบประมาณ พ.ศ. 2565

ประธานฯ - คณะกรรมการแปรญัตติร่างข้อบัญญัติงบประมาณรายจ่าย ประจำปีงบประมาณ

(นายถาวร ยอดกลิ่น) พ.ศ. 2565 ได้รายงานผลการประชุมคณะกรรมการแปรญัตติฯ ให้กระผมใน

ฐานะประธานสภาฯ ได้รับทราบแล้ว โดยจัดส่งบันทึกข้อความมาเมื่อวันที่ 13 สิงหาคม ท่านสมาชิกฯ ครับ ในกำหนดระยะเวลาที่ให้สมาชิกฯ ยื่นคำขอแปรญัตติ คือ ตั้งแต่วันที่ 9 – 11 สิงหาคม ที่ผ่านมา ปรากฏว่าไม่มีสมาชิกฯ ท่านใดยื่นความประสงค์จะขอแปรญัตติแห่งร่างข้อบัญญัติงบประมาณรายจ่าย ฉบับนี้นะครับ

- ในโอกาสนี้ ผมขอเรียนเชิญท่านประธานคณะกรรมการแปรญัตติ คือคุณโกวิท สงชู ได้แจ้งรายงานผลการพิจารณาให้สมาชิกฯ ได้รับทราบและพิจารณาต่อไปนะครับ

ประธานกรรมการแปรญัตติฯ - กราบเรียนท่านประธานที่เคารพ ท่านนายกฯ และท่านสมาชิกสภาฯ ที่เคารพ

(นายโกวิท สงชู) ทุกท่านครับ กระผมนายโกวิท สงชู ในฐานะประธานคณะกรรมการแปรญัตติ

ร่างข้อบัญญัติงบประมาณรายจ่าย ประจำปีงบประมาณ พ.ศ. 2565 ซึ่งสภาฯ มีมติแต่งตั้งขึ้นจำนวน 3 คน โดยมีผมเป็นประธานคณะกรรมการฯ ได้นัดประชุมเพื่อพิจารณาร่างข้อบัญญัติงบประมาณรายจ่ายประจำปีฉบับนี้ เมื่อวันที่ 13 สิงหาคม 2564 เริ่มตั้งแต่เวลา 09.00 น. ทั้งนี้ก่อนการประชุมทางกระผมในนามของประธานคณะกรรมการแปรญัตติ ได้ส่งหนังสือแจ้งเวียนไปยังท่านสมาชิกสภาฯ ท่านผู้บริหารฯ และผู้ที่เกี่ยวข้องได้รับทราบก่อนล่วงหน้าแล้ว ตามหนังสือส่งลงวันที่ 11 สิงหาคม 2564

- ท่านประธานฯ และท่านสมาชิกฯ ที่เคารพครับ ขอเรียนเพื่อทราบว่าตั้งแต่วันที่ 9 – 11 สิงหาคม ตามที่สภาฯ กำหนดให้เป็นระยะเวลาในการยื่นเสนอคำขอแปรญัตติแห่งร่างข้อบัญญัติงบประมาณรายจ่าย ประจำปีงบประมาณ พ.ศ. 2565 ปรากฏว่าไม่มีท่านสมาชิกฯ ท่านใดมายื่นเสนอคำขอแปรญัตตินะครับ

- ในส่วนของคณะกรรมการแปรญัตติเอง ก็ได้พิจารณาทบทวนเนื้อหาสาระแห่งร่างข้อบัญญัติฉบับนี้อย่างละเอียดรอบคอบแล้วมีมติเป็นเอกฉันท์ครับว่าให้คงไว้ซึ่งร่างข้อบัญญัติฉบับร่างที่สภาฯ มีมติรับหลักการไว้แล้วทั้งหมด โดยไม่มีการแก้ไขปรับเปลี่ยนหรือเพิ่มเติมเนื้อหาสาระในร่างข้อบัญญัติฯ แต่อย่างใด ครับ

ฯลฯ

-3-

ประธานฯ - ท่านสมาชิกฯ ครับ ท่านได้รับทราบผลการประชุมพิจารณาแปรญัตติร่างข้อ

(นายถาวร ยอดกลิ่น) บัญญัติงบประมาณรายจ่ายประจำปีงบประมาณ พ.ศ. 2565 จากท่านประธาน

คณะกรรมการแปรญัตติแล้วนะครับ

- มีท่านใดจะพูดคุยอะไรบ้างไหมครับ

ฯลฯ

**มติที่ประชุม** - รับทราบ

**ระเบียบวาระที่ 5** **เรื่องที่เสนอใหม่**

5.1 ญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2565

(วาระที่ 2 และ 3)

ประธานฯ - ท่านสมาชิกฯ และท่านผู้บริหารฯ ได้รับทราบแล้วนะครับว่าไม่มีสมาชิกฯ

(นายถาวน ยอดกลิ่น) ท่านใดยื่นเสนอคำขอแปรญัตติแห่งร่างข้อบัญญัติงบประมาณรายจ่าย ประจำปี

งบประมาณ พ.ศ. 2565 ตามระยะเวลาที่สภาฯ กำหนด คือในวันที่ 9 – 11

สิงหาคม

- ดังนั้น การพิจารณาในวาระที่ 2 นี้ ก็จะไม่มีการอภิปรายกันในที่ประชุมอีก

นะครับ แต่หากสมาชิกฯ หรือผู้เกี่ยวข้องท่านใดจะขอพูดคุยสักเล็กน้อยก็คงจะพอได้นะครับ อย่างที่ได้รับทราบแล้วว่าทางคณะกรรมการแปรญัตติเองก็ไม่ได้มีการแก้ไขปรับเปลี่ยนหรือเพิ่มเติมเนื้อหาสาระของร่างงบประมาณรายจ่ายประจำปี ฉบับนี้ ผมในฐานะประธานสภาฯ และทำหน้าที่เป็นประธานในที่ประชุมในระเบียบวาระนี้ ก็ต้องขอกระชับเวลาในการประชุม โดยจะขอมติจากท่านสมาชิกสภาฯ ทุกท่านที่อยู่ในที่ประชุม ว่าเห็นด้วยกับความเห็นหรือมติของคณะกรรมการแปรญัตติ หรือไม่

- สมาชิกฯ อยู่ในที่ประชุมครบองค์ประชุมนะครับ

- คณะกรรมการแปรญัตติมีความเห็นเป็นเอกฉันท์ว่าให้คงไว้ซึ่งร่างข้อบัญญัติ

ฉบับเดิมทั้งหมด นะครับ

- ผมขอมติจากท่านสมาชิกฯ นะครับ

- สมาชิกฯ ท่านใดเห็นว่าควรให้คงไว้ตามร่างเดิมแห่งร่างข้อบัญญัติฯ ทั้งหมด

ตามความเห็นชอบของคณะกรรมการแปรญัตติ โปรดยกมือครับ

- สมาชิกฯ ท่านใดไม่เห็นด้วย โปรดยกมือครับ ไม่มีผู้ไม่เห็นด้วยนะครับ

ฯลฯ

**มติที่ประชุม** - เห็นควรให้คงไว้ตามร่างเดิมด้วยคะแนนเสียงดังนี้

- เห็นควรให้คงไว้ตามร่างเดิม จำนวน 20 เสียง

- ไม่เห็นด้วย - ไม่มี

- งดออกเสียง จำนวน 1 เสียง

- ไม่ออกเสียง (ไม่อยู่ในที่ประชุม) ไม่มี

-4-

ประธานฯ - เพื่อกระชับเวลาในที่ประชุมนะครับ ท่านสมาชิกฯ ยังอยู่ในที่ประชุมครบองค์

(นายถาวร ยอดกลิ่น) ประชุม ผมจะขอให้ท่านสมาชิกฯ ทุกท่านได้ลงมติเป็นวาระที่ 3 ในชั้นการให้ความ

เห็นชอบร่างข้อบัญญัติงบประมาณรายจ่ายประจำปีฉบับนี้นะครับ

- สมาชิกฯ ท่านใดเห็นชอบให้ใช้เป็นข้อบัญญัติงบประมาณรายจ่ายประจำปี

งบประมาณ พ.ศ. 2565 โปรดยกมือครับ

- ท่านใดไม่เห็นชอบโปรดยกมือครับ ไม่มีนะครับ

- สมาชิกฯ ทุกท่านให้ความเห็นชอบนะครับ

ฯลฯ

**มติที่ประชุม** - **เห็นชอบให้ใช้เป็นข้อบัญญัติงบประมาณรายจ่ายประจำปีงบประมาณ**

**พ.ศ. 2565 ด้วยคะแนนเสียงดังนี้**

- เห็นชอบ จำนวน 20 เสียง

- ไม่เห็นชอบ - ไม่มี

- งดออกเสียง จำนวน 1 เสียง

- ไม่ออกเสียง (ไม่อยู่ในที่ประชุม) ไม่มี

ประธานฯ - เจ้าหน้าที่ที่รับผิดชอบจะได้จัดส่งร่างข้อบัญญัติงบประมาณรายจ่ายประจำปี

(นายถาวร ยอดกลิ่น) ฉบับนี้ เพื่อนายอำเภอควนขนุนพิจารณาอนุมัติต่อไปนะครับ

**5.2 ญัตติขออนุมัติโอนงบประมาณรายจ่ายประจำปีงบประมาณ พ.ศ. 2564**

ประธานฯ - ในระเบียบวาระที่ 5.2 เป็นญัตติใหม่ที่ท่านนายกฯ ในนามของผู้บริหารฯ

(นายถาวร ยอดกลิ่น) ได้เสนอเพื่อขออนุมัติต่อสภาองค์การบริหารส่วนตำบลปันแต ขอโอนงบประมาณ

รายจ่ายเพื่อตั้งจ่ายเป็นรายการใหม่ จำนวน 1 โครงการ และขอโอนเพิ่มรายจ่าย

จำนวน 1 รายการด้วย ขอเชิญท่านนายกฯ ครับ

นายกฯ - เรียนท่านประธานฯ และท่านสมาชิกฯ ที่เคารพครับ กระผมนายสาโรจน์

(นายสาโรจน์ บุญเรืองขาว) บุญเรืองขาว ในฐานะผู้บริหารฯ ขอเสนอญัตติ เรื่อง ขออนุมัติการโอนงบประมาณ

รายจ่ายประจำปีงบประมาณ พ.ศ. 2564 จำนวน 2 รายการ

- ดังที่ทุกท่านทราบแล้วว่างบประมาณรายจ่ายประจำปีงบประมาณ พ.ศ. 2564 บางรายการที่ทางสภาฯ ได้อนุมัติตั้งจ่ายไว้ ไม่สามารถดำเนินการได้ทันในปีงบประมาณนี้ เช่น งบแข่งขันกีฬาประชาชน ประจำปี 2564 งบรายจ่ายเพื่อจัดการเลือกตั้งสมาชิกฯ และผู้บริหาร เป็นต้น ซึ่งในขณะที่ยังคงมีความจำเป็นในการดำเนินการเพื่อแก้ไขปัญหาและสนองความต้องการของพี่น้องประชาชนในด้านอื่นๆ อย่างต่อเนื่อง ผมและคณะผู้บริหารฯ พิจารณาแล้วเห็นสมควรขออนุมัติโอนตั้งจ่ายรายการใหม่และโอนเพิ่มในรายจ่ายที่ตั้งไว้แล้ว ดังนี้ครับ

-5-

1. **โอนตั้งจ่ายรายการใหม่** จำนวน 1 โครงการ ในแผนงานเคหะและชุมชน หมวดค่าที่ดินและสิ่งก่อสร้างประเภทค่าก่อสร้างสิ่งสาธารณูปโภค โครงการก่อสร้างท่อลอดเหลี่ยม คสล. สายทางเข้าศาลาบ้านทุ่งลาน หมู่ที่ 11 ตั้งจ่ายเป็นเงินจำนวน 302,000 บาท เพื่อก่อสร้างท่อเหลี่ยม คสล. ขนาด 2 ช่องทาง ขนาดกว้าง 1.50 เมตร ลึก 1.50 เมตร ยาว 9.00 เมตร รายละเอียดตามแบบแปลนที่ อบต.ปันแต กำหนด โดยขออนุมัติโอนลดจากแผนงานการศาสนาวัฒนธรรมและนันทนาการ งบดำเนินงาน หมวดค่าใช้สอย โครงการจัดการแข่งขันกีฬาเยาวชนและประชาชน ประจำปี 2564 ซึ่งตั้งไว้ 400,000 บาท ขออนุมัติโอนลด จำนวน 302,000 บาท

2. **โอนเพิ่ม** จำนวน 1 รายการ ในแผนงานเคหะและชุมชน งบลงทุน หมวดค่าครุภัณฑ์ รายการโคมไฟฟ้า ตั้งไว้แล้ว 31,000 บาท ขออนุมัติโอนเพิ่ม จำนวน 35,000 บาท โดยขอโอนลด จากแผนงานการศาสนา วัฒนธรรมและนันทนาการ งบดำเนินงาน หมวดค่าใช้สอย โครงการจัดการแข่งขันกีฬาเยาวชนและประชาชน ประจำปี 2564 ขอโอนลด จำนวน 35,000 บาท

- ท่านสมาชิกฯ ครับ อันที่จริงยังคงมีปัญหาและความต้องการของพี่น้องประชาชนอีกมากที่ต้องสนองและแก้ไข แต่เพื่อรองรับสถานการณ์โรคระบาดโควิด – 19 จึงจำเป็นต้องสำรองงบประมาณบางส่วนไว้แก้ไขปัญหานี้ด้วย

ฯลฯ

ประธานฯ - ครับ ท่านสมาชิกฯ ได้รับทราบข้อมูลรายละเอียดในการขออนุมัติโอน

(นายถาวน ยอดกลิ่น) งบประมาณทั้ง 2 รายการตามที่ท่านนายกฯ นำเสนอแล้วนะครับ

เหตุความจำเป็นเร่งด่วนที่ต้องดำเนินการ โดยเฉพาะการก่อสร้างท่อเหลี่ยม คสล. ถนนสายทุ่งลาน หมู่ที่ 11 ท่านนายกฯ ได้ชี้แจงและอธิบายเป็นที่ชัดเจนแล้วนะครับ

- ต่อไปก็ขอให้ท่านสมาชิกฯ ได้อภิปรายแสดงความเห็นต่อญัตติขออนุมัติโอนงบ

ประมาณรายจ่ายตามที่ท่านนายกฯ เสนอ นะครับ

- ท่านสมาชิกฯ ครับ ถ้าไม่มีท่านใดประสงค์จะขออภิปรายในญัตตินี้ ผมจะขอปิดการอภิปรายและขอมติจากที่ประชุมนะครับ สมาชิกฯ ครบองค์ประชุมนะครับ ผมขอมตินะครับ

- สมาชิกฯ ท่านใด เห็นควรอนุมัติให้โอนงบประมาณรายจ่ายประจำปีงบประมาณ พ.ศ. 2564 ตามที่นายกฯ เสนอ โปรดยกมือครับ

- ท่านใดไม่อนุมัติ โปรดยกมือครับ

- สมาชิกฯ เห็นด้วยกันทั้งหมด ให้อนุมัตินะครับ

ฯลฯ

**มติที่ประชุม** - **อนุมัติให้โอนงบประมาณ ดังต่อไปนี้**

**1. โอนตั้งจ่ายรายการใหม่**

- โครงการก่อสร้างท่อลอดเหลี่ยม คสล. สายทางเข้าศาลาทุ่งลาน

หมู่ที่ 11 งบประมาณ 302,000 บาท

**2. โอนเพิ่ม**

- รายการโคมไฟฟ้าสาธารณะ งบประมาณ 35,000 บาท

**3. โอนลด**

- โครงการแข่งขันกีฬาเยาวชนและประชาชน ประจำปี 2564

งบประมาณรวม 337,000 บาท

-6-

**- ด้วยคะแนนเสียง ดังนี้**

- อนุมัติ จำนวน 20 เสียง

- ไม่อนุมัติ - ไม่มี

- งดออกเสียง จำนวน 1 เสียง

- ไม่ออกเสียง (ไม่อยู่ในที่ประชุม) ไม่มี

**ระเบียบวาระที่ 6** **เรื่องอื่นๆ**

ประธานฯ - ในวาระเรื่องอื่นๆ มีเวลาเหลือพอประมาณสำหรับวันนี้ ขอเชิญท่านสมาชิกฯ

(นายถาวร ยอดกลิ่น) ครับ

นายกฯ - เรียนท่านประธานฯ และท่านสมาชิกฯ ทุกท่านครับ ผมขออนุญาตรายงาน

(นายสาโรจน์ บุญเรืองขาว) ข้อมูลการดำเนินงานในห้วงระยะเวลาที่ผ่านมาขององค์การบริหารส่วนตำบล

ปันแต พอสังเขปดังนี้ครับ

- งบประมาณด้านการจัดการเศรษฐกิจฐานรากของรัฐบาล อบต.ปันแต ได้รับอนุมัติให้ดำเนินโครงการก่อสร้างถนน คสล. จำนวน 1 สาย คือสายวังบ่อ – มาบท่อม ขณะนี้อยู่ในระหว่างการดำเนินการจัดหาผู้รับจ้างนะครับ ฯ

- งบอุดหนุนเฉพาะกิจเหลือจ่าย ได้รับอนุมัติให้ก่อสร้างระบบประปาหมู่บ้าน 1 แห่ง ในพื้นที่หมู่ที่ 5 ก็กำลังจัดหาผู้รับจ้างอยู่เช่นกันครับฯ

- การจัดหาผู้รับจ้างทั้ง 2 โครงการนี้ คงจะดำเนินการได้อย่างรวดเร็วกว่าปกติ เนื่องจากได้มีการผ่อนปรนขั้นตอนปฏิบัติตามระเบียบฯ เพื่อเร่งรัดการเบิกจ่ายตามนโยบายของรัฐบาลฯ

- งานซ่อมแซมบำรุงรักษาถนนในพื้นที่ก็ดำเนินการอยู่อย่างต่อเนื่อง ฯ

- การขุดลอกคลอง ขุดลอกทางน้ำสาธารณะเพื่อการส่งน้ำและการระบายน้ำจัดทำไปเป็นจำนวนและระยะทางที่พอสมควรแล้วฯ

- การติดตั้งเพิ่มเติมโคมไฟฟ้าสาธารณะบนถนนสายต่างๆ ดำเนินการอย่างสม่ำเสมอ ขณะนี้มีโคมไฟฟ้าเหลือพอที่จะติดตั้งได้อีกประมาณ 10 ชุดครับฯ

- การดูแลเรื่องการควบคุมและป้องกันการแพร่ระบาดของโรคโควิด-19 ขณะนี้กำลังดำเนินการจัดเตรียมสถานที่พร้อมวัสดุอุปกรณ์ ซึ่งจะให้แล้วเสร็จโดยเร็ว จะพยายามให้มีสถานที่รองรับอย่างเพียงพอครับฯ

สมาชิกฯ - เรียนท่านประธานฯ และท่านนายกฯ ครับ ผมขอนำปรึกษาไปยังท่านนายกฯ

(นายเจษฎา บัวทอง) ในเรื่องของการดำเนินการกักตัวของผู้ที่ต้องสงสัย และผู้ที่จะเดินทางมาจาก

จังหวัดอื่น ว่าจะมีขั้นตอนหรือเงื่อนไขอย่างไรบ้าง ผมเองก็ยังไม่เข้าใจอย่างชัดเจน ประกอบกับการดำเนินการในเรื่องนี้ในระดับพื้นที่ตำบล ระดับหมู่บ้านยังไม่เข้มข้นมากพอครับ บางคนโทรศัพท์สอบถามว่าหากจะเดินทางกลับมาบ้านจะต้องเข้ากักตัวก่อนทุกคนหรือเปล่าจะต้องแจ้งใครและต้องทำอย่างไรบ้าง

- ขอเสนอให้ อบต.ปันแต ของเราซึ่งกำลังดำเนินการเพื่อรองรับบุคคลเหล่านี้ ได้จัดทำเอกสารประชาสัมพันธ์แจ้งให้ประชาชนทราบอย่างชัดเจน และทั่วถึงโดยเร็วครับ

ฯลฯ

-7-

หน.สน.ปลัด - เรียนท่านประธานฯ และท่านสมาชิกฯ ที่เคารพทุกท่าน การเดินทางมาจากพื้นที่

(นางวิภาภรณ์ นวลสิงห์) อื่นเข้ามาในพื้นที่จังหวัดพัทลุง ให้ดำเนินการตามประกาศจังหวัดพัทลุง เรื่อง

มาตรการในการป้องกันและควบคุมโรคระบาด ฉบับที่ 31 ซึ่งเป็นประกาศจังหวัดพัทลุงฉบับล่าสุด กำหนดให้ดำเนินการตามขั้นตอนและเงื่อนไขดังต่อไปนี้ นะคะ ขั้นตอนแรก ให้ผู้ที่เดินทางเข้ามารายงานตัวต่อพนักงานเจ้าหน้าที่เป็นลำดับแรก ก็คือรายงานตัวกับกำนัน ผู้ใหญ่บ้าน หรือ อสม. ในพื้นที่ เพื่อกรอกข้อมูลลงในทะเบียนตามแบบที่กำหนด ต่อจากนั้นให้ดาวโหลดแอปฟิเคชั่นหมอพร้อม เพื่อดำเนินการตรวจสอบข้อมูลต่อไป

ฯลฯ

หน.สน.ปลัด - ทางสำนักงานปลัดจะได้ดำเนินการประชาสัมพันธ์ถึงขั้นตอน หลักเกณฑ์

(นางวิภาภรณ์ นวลสิงห์) เงื่อนไข ในการดำเนินการตามมาตรการของจังหวัดพัทลุงให้ประชาชนในพื้นที่

ทราบโดยเร็วต่อไปนะคะ ฯ

สมาชิกฯ - เรียนท่านประธานฯ ที่เคารพ กระผมนายจำรัส สังข์หนู ขอแจ้งท่านนายกฯ

(นายจำรัส สังข์หนู) เพื่อดำเนินการป้องกันปัญหาล่วงหน้าในพื้นที่ หมู่ที่ 12 โดยเฉพาะปัญหาน้ำท่วม

ขังที่อยู่อาศัยของประชาชนเป็นประจำทุกปี ในจำนวน 3 ครัวเรือน ต้องแก้ไขโดยการวางท่อระบายน้ำออกจากพื้นที่เกาะกลมออกตามบริเวณหรือจุดที่เหมาะสม ทราบว่าทางเจ้าหน้าที่กองช่างได้ถ่ายภาพและสำรวจความเป็นไปได้แล้ว ขอให้เร่งดำเนินการต่อไปนะครับ ฯ

รองปลัดฯ - เรียนท่านประธานฯ ท่านสมาชิกฯ และท่านผู้บริหารที่เคารพครับ ผมมีเรื่องที่จะ

(นายประเสริฐ หนูมาก) นำมาขอหารือกับท่านสมาชิกฯ เนื่องจากปัญหาข้อขัดแย้งในพื้นที่ตำบลของเรา

ปัจจุบันเกิดขึ้นค่อนข้างบ่อยมีมาเป็นระยะๆ คือเรื่องปัญหาของการร้องทุกข์ ร้องเรียน ต่อเหตุการณ์ต่างๆ อย่างเช่นกลิ่นและมลพิษจากฟาร์มเลี้ยงสุกร ปัญหาการบุกรุกรุกล้ำพื้นที่ที่เป็นที่หรือ ทางสาธารณะ เป็นต้น

- ทุกข้อร้องเรียนผมและหัวหน้าสำนักปลัด รวมทั้งฝ่ายปกครองคือ ผู้ใหญ่บ้าน ผู้ช่วยผู้ใหญ่บ้าน ได้ลงพื้นที่เพื่อสืบค้นข้อมูล ข้อเท็จจริงเกือบทุกเรื่อง ซึ่งบางเรื่องก็สามารถแก้ปัญหาได้ บางเรื่อง ก็ยังคงคาราคาซังอยู่ บางประเด็นเป็นข้อขัดแย้งที่จำเป็นต้องแก้ไขโดยข้อกฎหมาย ก็กำลังดำเนินการอยู่นะครับ เหตุการณ์เหล่านี้บางครั้งสมาชิกฯ ในพื้นที่เองก็ไม่ได้รับทราบด้วยนะครับ

- บางครั้งเราเป็นเจ้าหน้าที่เราก็ไม่รู้ ไม่ทราบข้อเท็จจริง เช่น ที่หรือทางสาธารณะที่ใช้มาแต่เดิมเป็นอย่างไร จึงขอเสนอที่ประชุมสภาฯ แห่งนี้ว่า นอกจากเจ้าหน้าที่ของเราและเจ้าหน้าที่ฝ่ายปกครอง กำนัน ผู้ใหญ่บ้านแล้ว ผมอยากจะให้มีการแต่งตั้งพวกเราสมาชิกสภาฯ ในพื้นที่เข้าร่วมเป็นคณะกรรมการหรือคณะทำงานพิจารณาเรื่องที่เกิดขึ้นในหมู่บ้านซึ่งเป็นเขตรับผิดชอบของแต่ละท่านด้วยครับ ขอให้สภาฯ พิจารณาต่อไปครับ

ฯลฯ

-8-

รองนายกฯ - เรียนท่านประธานฯ และสมาชิกฯ ที่เคารพทุกท่านครับ กระผมนายสมโชติ

(นายสมโชติ เพชรจันทร์) เพชรจันทร์ รองนายกฯ ท่านประธานและท่านสมาชิกฯ ครับ ผมเองเคยทำหน้าที่

ฝ่ายปกครองท้องที่คือเคยเป็นผู้ใหญ่บ้านมาก่อน ผมเห็นว่าปัญหาเรื่องของการ บุกรุก รุกล้ำที่สาธารณะมีเกิดขึ้นทุกพื้นที่ ทุกหมู่บ้าน การเจรจาไกล่เกลี่ยในแต่ละกรณีไม่ค่อยเป็นผล มีปัญหาเกิดขึ้นซ้ำแล้วซ้ำเล่า เพราะแต่ละฝ่ายต่างก็อ้างสิทธิ์ว่าเป็นสิทธิ์ของตัวเองด้วยเหตุผลต่างๆ นาๆ ซึ่งเราเองก็ไม่อาจทราบเหตุแห่งความเป็นมาได้อย่างถ่องแท้ ดังนั้น ผมมีความเห็นว่าหากมีเหตุการณ์รุกล้ำที่สาธารณะเกิดขึ้นก็ควรดำเนินการพิสูจน์สิทธิ์โดยเจ้าหน้าที่สำนักงานที่ดิน เพื่อจะได้ทราบพื้นที่ที่แท้จริงตามหลักฐานของราชการ ไม่ควรที่จะไปเจรจาไกล่เกลี่ยให้เสียเวลา

- สำหรับการถมที่ การขุดลอก ที่กระทบต่อที่หรือทางสาธารณะควรจะประสานขอความร่วมมือฝ่ายปกครองท้องที่ เช่น กำนัน ผู้ใหญ่บ้าน ได้กำชับให้ชาวบ้านดำเนินการอย่างถูกต้อง อย่าให้เกิดความเดือดร้อนต่อเพื่อนบ้านหรือพื้นที่ของส่วนรวมอย่างที่เคยเป็นมา

ฯลฯ

สมาชิกฯ - เรียนท่านประธานฯ ที่เคารพครับ ผมขอพูดคุยต่ออีก 2 – 3 ประเด็นครับ

(นายเจษฎา บัวทอง) - ประเด็นแรกขอฝากให้เจ้าหน้าที่ของเราช่วยจัดทำเอกสารประชาสัมพันธ์

เกี่ยวกับการดำเนินการกักตัวให้ทุกคนได้รับทราบอย่างชัดเจน โดยเฉพาะการประชาสัมพันธ์ผ่านหอกระจายข่าวของหมู่บ้าน

- สำหรับการขอให้สมาชิกสภาฯ ในแต่ละพื้นที่หมู่บ้านเข้าร่วมเป็นคณะกรรมการเพื่อแก้ไขหรือไกล่เกลี่ยปัญหาต่างๆ ในพื้นที่ของแต่ละท่าน ผมเห็นด้วยครับ

- ในพื้นที่หมู่ที่ 7 บริเวณบ้านหนองเจ็ดหาบ มีการตั้งครัวเรือนขึ้นใหม่ 3 ครอบครัว เป็นบ้านพักอาศัย 1 ครอบครัว และอีก 2 ครอบครัว ตั้งเป็นกระท่อมครับ น้ำประปายังไม่มีใช้ ขอให้ฝ่ายบริหารช่วยพิจารณาให้ความช่วยเหลือด้วย

ฯลฯ

ประธานฯ - มีสมาชิกฯ หรือผู้เข้าร่วมประชุมท่านใดจะพูดคุยหรือมีข้อเสนอแนะในระเบียบ

(นายถาวร ยอดกลิ่น) วาระนี้เพิ่มเติมอีกไหมครับ

- ครับ ในการประชุมวันนี้เป็นการประชุมครั้งที่ 2 ของสมัยสามัญ สมัยที่ 3

ประจำปี 2564 เราพิจารณาญัตติและข้อราชการที่เกี่ยวข้องครบถ้วนแล้วนะครับ

ผมขอขอบคุณทุกท่าน ทุกฝ่าย ที่เข้าร่วมประชุมนะครับ

- ขอเลิกการประชุมพร้อมทั้งขอปิดสมัยการประชุมสภาฯ สมัยสามัญ สมัยที่ 3 ประจำปี พ.ศ. 2564 ณ บัดนี้ครับ

**ปิดประชุมเวลา 15.10 น.**

(ลงชื่อ) บันทึกการประชุม

(นายเอกชัย รักปาน)

เลขานุการสภา อบต.ปันแต